Armata are bani de dat pe sport. Bugetul impresionant pe care l-a avut CSA Steaua în 2020.
Echipa de fotbal CSA Steaua a primit 970.000 de euro de la armată în 2020. CSA Steaua joacă în Liga a 3-a.
Fanii Stelei, echipa Armatei, să nu facem confuzii cu FCSB, ar trebui să îi multumească lui Trump. După ce Trump a cerut ca România să-şi respecte obligaţiile NATO şi să măreasca bugetul Armatei la 2% din PIB, ministerul are bani de dat. Si dă, un milion de euro a dat in 2020 pentru echipa de fotbal din liga a treia.În vreme ce armata din Polonia, de exemplu, isi face strategii ca sa nu fie surprinsă de un atac armat al Rusiei, Armata de la noi are grija de sportivii din minister.22 de milioane de euro a alocat armata pentru sport in 2020. Un milion de euro au plecat la amatorii care anul trecut au promovat din Liga a 4-a in Liga a 3-a. Peste un milion la echipa de handbal şi aproape un milion la echipa de rugby. Bani frumoși au plecat și la echipele de polo sau baschet. Canotajul şi atletismul, secţiile de la care Romania speră la medalii olimpice au primit la un loc aproape un milion de euro.